આર્થિક અનામત પદ્ધતિના અમલીકરણની બાબતમાં રાજ્યની ભાજપ સરકારે પૂરો અભ્યાસ કર્યા વિના લોકોને ખુશ કરવા તથા આંદોલન તોડવા માટે જે પથરો નાખ્યો છે તેને કારણે વિદ્યાર્થીઓના ભવિષ્ય સાથે ક્રૂર રમત રમાઈ છે, તેવો આક્ષેપ કરતા રાજ્ય વિધાનસભાના વિરોધ પક્ષના નેતા શંકરસિંહ વાઘેલા એવી પણ ટીકા કરી છે કે, જૂનમાં અભ્યાસક્રમ શરૂ થઈ અત્યારે પરીક્ષાની તૈયારીઓ થવી જોઈએ એને બદલે એન્જિનિયરિંગ, મેડિકલ, ફાર્મસીમાં હજીયે અઢી મહિના થવા છતાં પ્રવેશ પ્રક્રિયા પૂરી થઈ નથી, જે ભાજપ સરકારના અણઘડ વહીવટનો અધમ નમૂનો છે.